Viveralar
Viveralar (lat. Viverridae) — heyvanlar aləminin xordalılar tipinin məməlilər sinfinin yırtıcılar dəstəsinə aid heyvan fəsiləsi. Viveralar Cənubi Avropa (Pireney yarımadası), Afrika, Madaqaskar, Aralıq dənizi sahillərində, eləcə də İndoneziya və Filippin də daxil olmaqla Cənubi və Cənub-Şərqi Asiyanın tropik ərazilərində yayılmışdır. Himalay siveti (lat. Paguma larvata) növü Yaponiya iqliminə uyğunlaşdırılmışdır.